497.08 ORDNI LI JWAQQAF L-AĠENZIJA DWAR L-ENERĠIJA U L-ILMA L-AVVIŻ LEGALI 50 tal-2014, kif emendat bl-Avviż Legali 340 tal-2016. L-AVVIŻ LEGALI 50 tal-2014, kif emendat bl-Avviż Legali 340 tal-2016. 1. Titolu. Emendat: A.L.340 tal-2016. It-titolu dan l-Ordni huwa l-Ordni li Jwaqqaf l-Aġenzija dwar l-Enerġija u l-Ilma. Tifsir. Sostitwit: A.L.340 tal-2016. 2. F’dan Ordni, kemm-il darba r-rabta tal-kliem ma teħtieġx xort’oħra- "Aġenzija " tfisser l-Aġenzija dwar l-Enerġija u l-Ilma; " Att " tfisser l-Att dwar l-Amministrazzjoni Pubblika; Kap. 497. Kap. 497. " il-Ministru " tfisser il-Ministru responsabbli għall-enerġija u l-ilma u tinkludi kull persuna awtorizzata mill-Ministru f’ismu; " Segretarju Permanenti " tfisser is-Segretarju Permanenti fil-Ministeru responsabbli għall-enerġija u l-ilma. 3. Għandu jkun hemm Aġenzija, li tkun magħrufa bħala l-Aġenzija dwar l-Enerġija u l-Ilma, li għandha twettaq funzjonijiet li għandhom x’jaqsmu mad-disinjar, l-implimentazzjoni u t-tixrid tal-politika dwar l-ilma, l-enerġija konvenzjonali u l-enerġija alternattiva. 4. Responsabbiltajiet tal-Aġenzija. Sostitwit: A.L.340 tal-2016. Fl-esekuzzjoni tal-funzjonijiet tagħha, l-Aġenzija għandu jkollha r-responsabbiltajiet li ġejjin: (a) id-disinjar, l-iżvilupp u l-koordinanzzjoni marbuta ta’ politiki u miżuri dwar enerġija konvenzjonali u alternattiva, flimklien mal-politika dwar l-ilma u governanza sigura mal-firxa ta’ u fi ħdan il-Ministeri, Dipartimenti u entitajiet governattivi; (b) il-monitoraġġ, ir-reviżjoni u l-aġġornament tal-politika tal-enerġija konvenzjonali, l-enerġija alternattiva u l-konservazzjoni tal-ilma bi qbil mar-rekwiżiti tal-Unjoni Ewropea u dawk internazzjonali; (ċ) tmexxi u tikkoordina proġett iko-finanzjati li għandhom x’jaqsmu mal-enerġija konvenzjonali, l-enerġija alternattiva u l-ilma fil-Ministeri; (d) id-disinjar, l-iżvilupp u l-ġestjoni ta’ għarfien, edukazzjoni, informazzjoni u qafas ta’ komunikazzjoni sostenibbli mmirat biex jinfluwenza l-imġiba lejn l-użu ta’ enerġija alternattiva; (e) it-tfassil ta’ proposti leġislattivi bħala appoġġ tal-politiki nazzjonali kif meħtieġ; (f) kull inizjattiva jew attività oħra li huma komplimentari u li jwasslu għat-twettiq tar-responsabbiltajiet tal-Aġenzija; u (g) ir-regolamentazzjoni ġenerali tal-proċeduri tagħha, hekk iżda li ma jkunx hemm ksur ta’ dispożizzjonijiet ta’ xi liġi oħra. 5. (1) Il-Ministru responsabbli għall-Aġenzija jkun il-Ministru responsabbli għall-enerġija u l-konservazzjoni tal-ilma. (2) Is-Segretarju Permanenti fih dan il-Ministeru għall-enerġija u l-konservazzjoni tal-ilma għandu jissorvelja t-Taqsima kif hemm fl-artikolu 39 tal-Att: Iżda s-Segretarju Permanenti fih dan il-Ministeru għall-enerġija u l-konservazzjoni tal-ilma jista’ jkun assistit f’dik is-sorveljanza minn xi Segretarju Permanenti ieħor minn Ministeru ieħor kif hemm fil-proviso għall-artikolu 13(5) tal-Att: Iżda wkoll il-Prim Ministru jista’ jassenja r-responsabbiltà tal-Aġenzija il Ministru ieħor u s-sorveljanza fuq dik fit-Taqsima lis-Segretarju Permanenti ta’ dak il-Ministeru. 6. Għamla operattiva tal-Aġenzija. Sostitwit: A.L.340 tal-2016. (1) L-Aġenzija għandha, b’konsultazzjoni mal-Ministru, tistabbilixxi u torganizza mill-ġdid l-unitajiet, id-diviżjonijiet u s-sezzjonijiet kif xieraq sabiex teżerċita l-funzjonijiet primarji tagħha, inter alia, rigward il-politika dwar l-enerġija, l-enerġija rinnovabbli u l-enerġija alternattiva, il-konservazzjoni u l-ġestjoni tal-programm dwar l-ilma u rigward funzjonijiet oħra ta’ appoġġ. (2) L-operazzjonijiet tal-Aġenzija għandhom jimxu ma’ Ftehim li għandu jiġi miftiehem bejn is-Segretarju Permanenti u l-Aġenzija. 7. Rwol tal-Uffiċjal Eżekuttiv Ewlieni. Sostitwit: A.L.340 tal-2016. (1) Bla ħsara għad-dispożizzjonijiet l-oħra ta’ dan l-Ordni, it-tmexxija eżekuttiva tal-Aġenzija, l-amministrazzjoni u l-organizzazzjoni u l-kontroll amministrattiv tal-uffiċjali u l-impjegati tagħha, għandhom ikunu taħt ir-responsabbiltà tal-Uffiċjal Eżekuttiv Ewlieni, li għandu jinħatar mill-Ministru. (2) L-Uffiċjal Eżekuttiv Ewlieni għandu jkun responsabbli għall-implimentazzjoni tal-objettivi tal-Aġenzija u għandu, mingħajr preġudizzju għall-ġeneralità ta’ dak li ntqal qabel: (a) jassumi responsabbiltà sħiħa għad-direzzjoni u l-kontroll globali tal-unitajiet, diviżjonijiet u sezzjonijiet; (b) jassenja lil kull unità, diviżjoni u sezzjoni dawk id-dmirijiet li hu jikkunsidra meħtieġa jew spedjenti; (ċ) jikkoordina x-xogħol tal-unitajiet, diviżjonijiet u sezzjonijiet; (d) ji żviluppa l-istrateġiji meħtieġa għall-implimentazzjoni tal-objettivi tal-Aġenzija; u (e) iwettaq dawk id-dmirijiet l-oħra li l-Ministru responsabbli jista’ jassenjalu minn żmien għal żmien. 8. Uffiċjali pubbliċi li jaħdmu ma’ jew jiġu reklutati mal-Aġenzija. Emendat: A.L.340 tal-2016. (1) L-uffiċjali pubbliċi li jkunu jaħdmu mal-Aġenzija għandhom jitqiesu li jkunu ingaġġati mal-Aġenzija kif hemm fl-artikolu 43 tal-Att. (2) Bla ħsara għad-dispożizzjonijiet tal-Att u ta’ kull leġislazzjoni oħra, fit-Taqsima jkollha l-awtorità li tingaġġa l-impjegati tagħha. 9. L-Aġenzija għandha tiġi regolata mid-dispożizzjonijiet tal-Att dwar l-Amministrazzjoni Finanzjarja u l-Verifika, kemm-il darba ma jingħadx xort’oħra fil-Ftehim bejn is-Segretarju Permanenti u l-Aġenzija, u f’dak il-każ ikun u d-dispożizzjonijiet tal-Ftehim li jipprevalu.